Diari Oficial de la Generalitat Valenciana


Sumari del DOGV 4131, del 20-11-2001 (2001/10791)

Informació pública del programa d'actuació integrada UE única del pla parcial industrial del sector 5.1 Torreta del Pla General d'Ordenació Urbana d'Elda.
----------------------------------------------------------------------------------------------------------------------------------------------------------

### Dades del document

Número de DOGV
:   4131

Data del DOGV
:   20-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10093


Organisme emissor
:   Ajuntament d'Elda

Tipus de document
:   Anunci

Informació pública del programa d'actuació integrada UE única del pla parcial industrial del sector 5.1 Torreta del Pla General d'Ordenació Urbana d'Elda. [2001/S10959]
  
Mitjançant aquest edicte s'anuncia l'obertura d'un període d'informació pública de 20 dies, comptadors des de l'endemà de la publicació en el Diari Oficial de la Generalitat Valenciana. La informació pública es referix al programa d'actuació integrada UE única del pla parcial industrial del sector 5.1 Torreta, del Pla General d'Ordenació Urbana d'Elda, promogut per les mercantils Urbanización y Revestimiento Mediterráneo, SL i Tratamiento y Estampaciones Ferrándiz, SL. Junt amb el programa es tramita projecte d'urbanització, pla parcial, i homologació modificativa del pla general, referida al sector.
  
L'expedient, pel que fa al programa, té el caràcter de concurs públic per a la selecció de l'urbanitzador. Ara s'anuncia l'obertura d'un període d'informació pública de la documentació pròpia del programa, amb els seus annexos, segons la Llei Valenciana 6/1994, de 15 de novembre Reguladora de l'Activitat Urbanística.
  
Esta documentació podrà examinar-se durant el període esmentat a l'Oficina Tècnica de l'Ajuntament d'Elda, a fi que es puguen presentar en aquest període, tant al·legacions com alternatives tècniques si desitgen competir amb les exposades al públic, juntament amb proposicions juridicoeconòmiques per a executar qualsevol de les alternatives. Tot açò segons el que estableixen els articles 46 i 47 de l'esmentada Llei Valenciana 6/1994, de 15 de novembre.
  
Les proposicions juridicoeconòmiques esmentades es presentaran en el Registre General de l'Ajuntament en plica tancada, dins dels cinc dies següents al venciment del termini anterior, amb la documentació que s'assenyala en els apartats C i D de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament a les 10.30 hores del primer dia hàbil després de la conclusió del termini per a presentar-les. Durant els 10 dies següents al de l'obertura de pliques, totes les actuacions estaran a disposició del públic per a consultar-les i presentar al·legacions, abans de l'aprovació del programa i adjudicació de l'execució.
  
Igualment, segons l'article 29.9.C) de la Llei Reguladora de l'Activitat Urbanística, els propietaris que expressament declinen cooperar per entendre inconvenient o imprudent el desenvolupament urbanístic dels seus terrenys, poden renunciar a això si demanen -per mitjà de sol·licitud presentada en document públic abans de l'acord aprovatori del programa- l'expropiació i pagament segons el seu valor inicial o el que corresponga conforme a la legislació estatal a la condició de sòl urbanitzable no programat. L'esmentat acord aprovatori determinarà la incoació de l'expedient de determinació del preu just per a la finca corresponent.
  
Cosa que es fa pública perquè se'n prenga coneixement, i es comunica que, de conformitat amb el que estableix l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest acte és de mer tràmit, i contra el mateix no cap recurs, sense perjuí de mostrar la seua oposició per a la seua consideració en la resolució que pose fi al procediment.